O‘zbekiston Ichki ishlar vazirining buyrug‘i bilan Farg‘ona viloyati IIB boshlig‘ining ikki mintaqaviy hudud bo‘yicha vakillari tayinlandi. Podpolkovnik Elyorbek G‘aniyev - Farg‘ona viloyati IIB boshlig‘ining birinchi mintaqaviy hudud bo‘yicha vakili – mintaqaviy muvofiqlashtirish markazi boshlig‘i lavozimiga tayinlandi. Tayinlovga qadar E. G‘aniyev Quvasoy shahar IIB boshlig‘i lavozimida faoliyat yuritgan. Podpolkovnik Muzaffarjon Xoldarov - Farg‘ona viloyati IIB boshlig‘ining ikkinchi mintaqaviy hudud bo‘yicha vakili – mintaqaviy muvofiqlashtirish markazi boshlig‘i lavozimiga tayinlandi. Tayinlovga qadar M.Xoldarov Qo‘qon shahar bo‘yicha IIO FMB boshlig‘ining birinchi o‘rinbosari lavozimida faoliyat yuritgan.